### NN 2/2019 (4.1.2019.), Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2019. godini

VLADA REPUBLIKE HRVATSKE

34

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 143. stavka 7. Zakona o odgoju i obrazovanju u osnovnoj i srednjoj školi (»Narodne novine«, br. 87/08, 86/09, 92/10, 105/10 – ispravak, 90/11, 16/12, 86/12, 94/13, 152/14, 7/17 i 68/18), Vlada Republike Hrvatske je na sjednici održanoj 3. siječnja 2019. godine donijela

ODLUKU

O KRITERIJIMA I MJERILIMA ZA UTVRĐIVANJE BILANČNIH PRAVA ZA FINANCIRANJE MINIMALNOG FINANCIJSKOG STANDARDA JAVNIH POTREBA OSNOVNOG ŠKOLSTVA U 2019. GODINI

I.

Ovom Odlukom utvrđuju se ukupna bilančna prava za financiranje minimalnog financijskog standarda javnih potreba osnovnog školstva i kriteriji i mjerila za utvrđivanje bilančnih prava županijama, Gradu Zagrebu i gradovima za:

– materijalne i financijske rashode

– rashode za materijal i dijelove za tekuće i investicijsko održavanje, usluge tekućeg i investicijskog održavanja (u daljnjem tekstu: tekuće i investicijsko održavanje)

– rashode za nabavu proizvedene dugotrajne imovine i dodatna ulaganja na nefinancijskoj imovini.

II.

Županijama, Gradu Zagrebu i gradovima utvrđuju se bilančna prava za financiranje materijalnih i financijskih rashoda, rashoda za tekuće i investicijsko održavanje te rashoda za nabavu proizvedene dugotrajne imovine i dodatna ulaganja na nefinancijskoj imovini osnovnog školstva u visini koja osigurava minimalni financijski standard osnovnih škola.

Obračun iznosa materijalnih i financijskih rashoda izvršen je prema podacima o visini ovih rashoda, koja je bila utvrđena Odlukom o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2018. godini (»Narodne novine«, broj 7/18), sukladno Smjernicama ekonomske i fiskalne politike za razdoblje 2019. – 2021. i Uputama za izradu proračuna jedinica lokalne i područne (regionalne) samouprave za razdoblje 2019. – 2021.

Obračun iznosa rashoda za tekuće i investicijsko održavanje, koji se sukladno Računskom planu proračuna odnose na odjeljak 3224 – Materijal i dijelovi za tekuće i investicijsko održavanje, odjeljak 3237 – Intelektualne i osobne usluge i odjeljak 3232 – Usluge tekućeg i investicijskog održavanja, izvršen je prema podacima o broju učenika, broju razrednih odjela i broju školskih zgrada u školskoj godini 2018./19. na osnovi prosječnih kalkulativnih cijena kako slijedi: po učeniku 59,57 kuna godišnje, po razrednom odjelu 1.005,52 kuna godišnje, po školskoj zgradi 7.432,90 kuna godišnje.

Obračun iznosa rashoda za nabavu proizvedene dugotrajne imovine i dodatna ulaganja na nefinancijskoj imovini, koji se sukladno Računskom planu proračuna odnose na skupinu 42 – Rashodi za nabavu proizvedene dugotrajne imovine i skupinu 45 – Rashodi za dodatna ulaganja na nefinancijskoj imovini, izvršen je prema podacima o broju učenika, broju razrednih odjela i broju školskih zgrada u školskoj godini 2018./19. na osnovi prosječnih kalkulativnih cijena kako slijedi: po učeniku 182,22 kuna godišnje, po razrednom odjelu 3.075,59 kuna godišnje i po školskoj zgradi 4.903,65 kuna godišnje.

PRIKAZ OBRAČUNA BILANČNIH PRAVA ZA MATERIJALNE I FINANCIJSKE RASHODE, RASHODA ZA TEKUĆE I INVESTICIJSKO ODRŽAVANJE TE RASHODA ZA NABAVU PROIZVEDENE DUGOTRAJNE IMOVINE I DODATNA ULAGANJA NA NEFINANCIJSKOJ IMOVINI U 2019. GODINI

|  |  |  |  |  |
| --- | --- | --- | --- | --- |
| Red.  br. | Nositelj financiranja | Obračunan iznos materijalnih i financijskih rashoda te rashoda za tekuće i investicijsko održavanje | Obračunan iznos rashoda za nabavu proizvedene dugotrajne imovine i dodatna ulaganja na nefinancijskoj imovini | Ukupno minimalni financijski standard osnovnog školstva  (kn) |
| 0 | 1 | 2 | 3 | 4 = 2 + 3 |
|  | ŽUPANIJE |  |  |  |
| 1. | Zagrebačka | 38.414.191 | 5.417.916 | 43.832.107 |
| 2. | Krapinsko-zagorska | 23.717.913 | 3.996.928 | 27.714.841 |
| 3. | Sisačko-moslavačka | 27.361.476 | 2.847.323 | 30.208.799 |
| 4. | Karlovačka | 18.737.230 | 2.156.882 | 20.894.112 |
| 5. | Varaždinska1 | 36.462.788 | 1.244.719 | 37.707.507 |
| 6. | Koprivničko-križevačka | 11.980.319 | 2.041.261 | 14.021.580 |
| 7. | Bjelovarsko-bilogorska | 18.991.851 | 3.050.590 | 22.042.441 |
| 8. | Primorsko-goranska | 24.441.601 | 4.112.796 | 28.554.397 |
| 9. | Ličko-senjska | 11.934.310 | 1.222.703 | 13.157.013 |
| 10. | Virovitičko-podravska | 14.167.069 | 2.292.572 | 16.459.641 |
| 11. | Požeško-slavonska | 15.143.997 | 1.795.016 | 16.939.013 |
| 12. | Brodsko-posavska | 22.121.737 | 3.107.777 | 25.229.514 |
| 13. | Zadarska | 23.616.741 | 3.326.706 | 26.943.447 |
| 14. | Osječko-baranjska | 42.089.397 | 6.570.958 | 48.660.355 |
| 15. | Šibensko-kninska | 13.880.893 | 1.642.999 | 15.523.892 |
| 16. | Vukovarsko-srijemska | 21.158.855 | 3.700.765 | 24.859.620 |
| 17. | Splitsko-dalmatinska | 53.551.848 | 9.122.013 | 62.673.861 |
| 18. | Istarska | 16.794.675 | 2.276.355 | 19.071.030 |
| 19. | Dubrovačko-neretvanska | 17.110.121 | 2.981.120 | 20.091.241 |
| 20. | Međimurska | 16.237.046 | 2.975.247 | 19.212.293 |
| 21. | Grad Zagreb | 98.609.928 | 22.097.304 | 120.707.232 |
| UKUPNO ŽUPANIJE | | 563.523.986 | 90.979.950 | 654.503.936 |

1 U Varaždinskoj županiji materijalni i financijski rashodi su uvećani za 3.000.000 kuna (najam – JPP), a istodobno za isti iznos su umanjeni rashodi za nabavu proizvedene dugotrajne imovine i dodatna ulaganja na nefinancijskoj imovini. Također, rashodi za nabavu proizvedene dugotrajne imovine i dodatna ulaganja na nefinancijskoj imovini su umanjeni za 3.000.000 kuna (najam – JPP), a istodobno za isti iznos su uvećani materijalni i financijski rashodi.

|  |  |  |  |  |
| --- | --- | --- | --- | --- |
| Red. br. | Nositelj financiranja | Obračunan iznos materijalnih i financijskih rashoda te rashoda za tekuće i investicijsko održavanje | Obračunan iznos rashoda za nabavu proizvedene dugotrajne imovine i dodatna ulaganja na nefinancijskoj imovini | Ukupno minimalni financijski standard osnovnog školstva  (kn) |
| 0 | 1 | 2 | 3 | 4 = 2 + 3 |
|  | GRADOVI |  |  |  |
| 1. | Velika Gorica | 11.133.407 | 2.225.815 | 13.359.222 |
| 2. | Samobor | 7.289.560 | 1.143.988 | 8.433.548 |
| 3. | Vrbovec | 3.612.406 | 641.023 | 4.253.429 |
| 4. | Zaprešić | 2.674.491 | 654.202 | 3.328.693 |
| 5. | Krapina | 1.748.099 | 430.695 | 2.178.794 |
| 6. | Sisak | 7.481.372 | 1.293.003 | 8.774.375 |
| 7. | Kutina | 4.417.097 | 844.639 | 5.261.736 |
| 8. | Karlovac | 9.108.726 | 1.576.405 | 10.685.131 |
| 9. | Varaždin | 6.663.108 | 1.301.142 | 7.964.250 |
| 10. | Koprivnica | 5.861.815 | 1.023.444 | 6.885.259 |
| 11. | Križevci | 4.348.260 | 845.274 | 5.193.534 |
| 12. | Đurđevac | 1.553.194 | 287.070 | 1.840.264 |
| 13. | Bjelovar | 5.571.359 | 1.138.447 | 6.709.806 |
| 14. | Rijeka | 14.850.850 | 3.180.435 | 18.031.285 |
| 15. | Crikvenica | 1.342.155 | 331.122 | 1.673.277 |
| 16. | Opatija | 1.018.805 | 211.394 | 1.230.199 |
| 17. | Gospić | 3.391.904 | 430.437 | 3.822.341 |
| 18. | Virovitica | 4.202.284 | 790.927 | 4.993.211 |
| 19. | Požega | 4.485.355 | 584.921 | 5.070.276 |
| 20. | Slavonski Brod | 10.757.914 | 2.209.072 | 12.966.986 |
| 21. | Zadar | 8.141.066 | 2.524.439 | 10.665.505 |
| 22. | Osijek | 13.481.350 | 2.736.176 | 16.217.526 |
| 23. | Šibenik | 6.806.505 | 1.334.206 | 8.140.711 |
| 24. | Vinkovci | 5.307.215 | 1.337.869 | 6.645.084 |
| 25. | Vukovar | 7.171.601 | 934.444 | 8.106.045 |
| 26. | Makarska | 1.819.596 | 594.071 | 2.413.667 |
| 27. | Split | 16.856.707 | 4.896.974 | 21.753.681 |
| 28. | Pula – Pola | 8.458.631 | 1.736.708 | 10.195.339 |
| 29. | Labin | 2.307.156 | 505.746 | 2.812.902 |
| 30. | Pazin | 5.699.839 | 602.709 | 6.302.548 |
| 31. | Poreč –   Parenzo | 3.109.164 | 622.712 | 3.731.876 |
| 32. | Rovinj –   Rovigno | 2.023.948 | 478.441 | 2.502.389 |
| 33. | Umag – Umago | 2.791.630 | 455.390 | 3.247.020 |
| 34. | Dubrovnik | 6.135.497 | 1.297.390 | 7.432.887 |
| 35. | Čakovec | 4.183.736 | 1.149.500 | 5.333.236 |
| UKUPNO GRADOVI | | 205.805.802 | 42.350.230 | 248.156.032 |
| SVEUKUPNO RH | | 769.329.788 | 133.330.180 | 902.659.968 |

III.

Sredstva ukupnog minimalnog financijskog standarda osnovnog školstva iz točke II. ove Odluke, županije, Grad Zagreb i gradovi planiraju i realiziraju na osnovi vlastitih financijskih planova, a za rashode utvrđene u točki I. ove Odluke.

Županije, Grad Zagreb i gradovi u financijskim planovima iz stavka 1. ove točke iskazuju ukupni iznos minimalnog financijskog standarda, a pojedine rashode iz točke I. ove Odluke planiraju i realiziraju u skladu s objektivnim potrebama za financiranje sustava osnovnog školstva u 2019. godini.

IV.

Sredstva za financiranje decentraliziranih funkcija osnovnog školstva županije, Grad Zagreb i gradovi ostvaruju iz dodatnog udjela poreza na dohodak po stopi od 1,9 %.

Ako županije, Grad Zagreb i gradovi iz dodatnog udjela poreza na dohodak po stopi od 1,9 % ne ostvare sredstva potrebna za financiranje decentraliziranih funkcija osnovnog školstva, razliku do ukupnog minimalnog financijskog standarda ostvaruju s pozicije izravnanja za decentralizirane funkcije iz Državnog proračuna Republike Hrvatske za 2019. godinu i projekcija za 2020. i 2021. godinu, u razdjelu 080 Ministarstva znanosti i obrazovanja.

Ostvarivanje prihoda za izvršavanje decentraliziranih funkcija osnovnog školstva prati Ministarstvo znanosti i obrazovanja na temelju mjesečnih izvještaja o ostvarenim prihodima od dodatnog udjela u porezu na dohodak koje dostavlja Ministarstvo financija, a kontrolu izvršavanja rashoda obavlja Ministarstvo znanosti i obrazovanja.

V.

Županije, Grad Zagreb i gradovi dužni su donijeti vlastite odluke o kriterijima, mjerilima i načinu financiranja decentraliziranih funkcija osnovnog školstva u 2019. godini u okvirima ukupnog minimalnog financijskog standarda osnovnog školstva utvrđenog u točki II. ove Odluke.

VI.

Županije, Grad Zagreb i gradovi dužni su Ministarstvu znanosti i obrazovanja izvještaje za razdoblje od 1. siječnja do 31. prosinca 2019. godine dostaviti do 31. ožujka 2020. godine na obrascu OŠ-DEC-IZVJEŠĆE, koji je sastavni dio ove Odluke.

VII.

Županije, Grad Zagreb i gradovi dužni su sredstva za rashode za materijal, dijelove i usluge tekućeg i investicijskog održavanja te sredstva za rashode za nabavu proizvedene dugotrajne imovine i dodatna ulaganja na nefinancijskoj imovini realizirati u skladu sa zakonom kojim se uređuje javna nabava.

VIII.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/18-04/405

Urbroj: 50301-27/04-19-2

Zagreb, 3. siječnja 2019.

Predsjednik
 mr. sc. Andrej Plenković, v. r.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  | OŠ-DEC-IZVJEŠĆE | |
| Nositelj financiranja: | | -- ODABERITE -- | |  |  |  |  |  |
| Naziv službe: | |  | |  |  |  |  |  |
| Adresa i sjedište: | |  | |  |  |  |  |  |
| Telefon /telefax: | |  | |  |  |  |  |  |
| E-mail: | |  | |  |  |  |  |  |
| Osoba za kontakt: | |  | |  |  |  |  |  |
|  |  |  |  |  |  |  |  |  |
|  |  | IZVJEŠĆE O PRIHODIMA I RASHODIMA DECENTRALIZIRANIH FUNKCIJA OSNOVNOG ŠKOLSTVA | | | | | | |
|  |  | ZA RAZDOBLJE | | -- ODABERITE RAZDOBLJE -- | -- ODABERITE GODINU -- | GODINE |  |  |
| REDNI BROJ | OPIS | | PLAN PRIHODA I RASHODA ZA OBRAČUNSKO RAZDOBLJE  (iznosi iz NN) | I. PRIHODI OSTVARENI DO KRAJA OBRAČUNSKOG RAZDOBLJA  II. RASHODI PO NAČELU NASTANKA TROŠKA ZA OBRAČUNSKO RAZDOBLJE | INDEKS  KOL. 4/KOL. 3 | I. PRIHODI OSTVARENI DO KRAJA OBRAČUNSKOG RAZDOBLJA  II. RASHODI PLAĆENI U OBRAČUNSKOM RAZDOBLJU | INDEKS  KOL. 6/ KOL. 3 | Prenesene nepodmirene obveze iz prethodne godine po ekonomskoj klasifikaciji  (IZNOS POD C KOL. 3 = IZNOS POD II. KOL. 8) |
| 1 | 2 | | 3 | 4 | 5 | 6 | 7 | 8 |
| r. br. | opis | | iznos | prihodi\_rashodi\_1 | index\_1 | prihodi\_rashodi\_2 | index\_2 | prijenos |
| I. | UKUPNI PRIHODI (3 + 4 + 5) | | 0 | 0 |  | 0 |  |  |
| 1 | Prihodi iz dodatnog udjela poreza na dohodak (izvorni prihod) | |  |  |  |  |  |  |
| 2 | Prihodi iz sredstava pomoći izravnanja | |  |  |  |  |  |  |
| 3 | Ukupno (1+2) | | 0 | 0 |  | 0 |  |  |
| 4 | Preneseni prihodi iz prethodne godine | |  |  |  |  |  |  |
| 5 | Ostali prihodi vezani uz dec. funkcije | |  |  |  |  |  |  |
| II. | UKUPNI RASHODI (A + B) | | 0 | 0 |  | 0 |  | 0 |
| A | Ukupno rashodi poslovanja (A1. + A2. + A3.) | | 0 | 0 |  | 0 |  | 0 |
| A1.) | Energenti | |  |  |  |  |  |  |
| A2.) | Prijevoz učenika sukladno čl. 143. Zakona o odgoju i obrazovanju u osnovnoj i srednjoj školi | |  |  |  |  |  |  |
| A3.) | Ostali rashodi | |  |  |  |  |  |  |
| B | Ukupni rashodi za materij. dijelove i usluge tekućeg i invest. održavanja i rashodi za nabavu proizvedene dugotrajne imovine i dodatna ulaganja na nefinancijskoj imovini (B1. + B2.) | | 0 | 0 |  | 0 |  | 0 |
| B1.) | Rashodi za nabavu proizv. dugotr. imovine i dodatna ulaganja na nefinancijskoj imovini | |  |  |  |  |  |  |
| B2.) | Rashodi za materijal, dijelove i usluge tekućeg i investicijskog održavanja | |  |  |  |  |  |  |
|  | RAZLIKA (I. – II.) | | 0 | 0 |  | 0 |  |  |
| C | Preneseni rashodi iz prethodne godine | |  |  |  |  |  |  |

Napomena: Priložiti bilješke uz financijsko izvješće

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ god.

M.P.

Pročelnik:

\_\_\_\_\_\_\_\_\_\_\_\_\_\_

|  |  |
| --- | --- |
| Kontrola ispunjenosti tablice: |  |
| – nije odabran nositelj financiranja |  |
| – nije odabrano razdoblje | Kontrolni broj: |
| – nije odabrana godina | 3 |